ZAPISNIK

9. sjednice Upravnog vijeća Tiflološkog muzeja

održane dana 2. lipnja 2014. godine u 14.00 sati

u prostorijama Tiflološkog muzeja

Sjednici su nazočni sljedeći članovi Upravnog vijeća:

Sanja Frajtag, prof., Hrvatska knjižnica za slijepe

Nevenka Ćosić, prof., Tiflološki muzej

Nina Sivec, dipl. def., Tiflološki muzej

Vladimir Crnković, prof., Hrvatski muzej naivne umjetnosti

Ravnateljica Muzeja:

Mr. sc. Željka Bosnar Salihagić, Tiflološki muzej

Sjednici nije nazočan sljedeći član Upravnog vijeća:

Prof.dr.sc. Miroslav Prstačić

Sanja Frajtag, predsjednica Upravnog vijeća, otvara sjednicu i predlaže sljedeći

DNEVNI RED

 1. Usvajanje Zapisnika 8. sjednice Upravnog vijeća Tiflološkog muzeja

 2. Razmatranje pristiglih prijava na raspisani natječaj za imenovanje

 ravnatelja/ice Tiflološkog muzeja

 3. Razno

Ad.1. Upravno vijeće jednoglasno usvaja Zapisnik 8. sjednice UV Tiflološkog muzeja, bez primjedbi i dopuna.

Ad.2. Željka Bosnar Salihagić izvješćuje Upravno vijeće da je proveden natječaj za izbor i imenovanje ravnatelja/ice Tiflološkog muzeja, koji je bio objavljen u Narodnim novinama br. 60/2014., dnevnom glasilu “24 sata” i na web stranicama Ministarstva kulture RH 16. 5. 2014. godine.

Natječaj je bio otvoren zaključno s 30. 5. 2014. godine.

U propisanom roku zaprimljena je jedna prijava u zatvorenoj koverti koju Tajništvo predaje Upravnom vijeću na razmatranje.

Upravno vijeće razmatra prijavu. Zaprimljena prijava je prijava od dana 30. svibnja 2014. Željke Bosnar Salihagić.

Sanja Frajtag, predsjednica Upravnog vijeća, konstatira kako je Željka Bosnar Salihagić priložila sve tražene dokumente, kao i Program rada Muzeja za naredno četverogodišnje razdoblje.

Na svoj zahtjev ravnateljica Željka Bosnar Salihagić napušta sjednicu.

Na sjednici se čita Program rada Muzeja za naredno četverogodišnje razdoblje.

Članovi Upravnog vijeća diskutiraju predloženi program.

Član UV, Vladimir Crnković ističe kako je Program detaljno razrađen i opširan te konstatira kako Program obuhvaća i europske projekte. Osim toga osvirće se na uspjehe iz prošlog mandata pa navodi objavljivanje radova u stručnin i znanstvenim časopisima, koautorstvo na više izložaba, značajno povećanje zbirki kao i sudjelovanje na više međunarodnih kongresa i edukacija.

Predsjednica UV Sanja Frajtag se nadovezuje te se osvrće na spomenuta dostignuća iz predhodnih mandata poput vođenja projekta Novog stalnog postava, znatno povećanje broja posjetitelja te ustroj jednog, u zajednici, prepoznatljivog muzeja, a priznatog i u međunarodnoj zajednici.

Nina Sivec smatra kako je predloženi Program koncepcijski i financijski održiv s jasnim i realnim ciljevima.

Nevenka Ćosić naglašava kako se kandidatkinja, uz ostalo, do sad pokazala kao inspirativni vođa tima djelatnika TM što utječe na harmonične odnose, a time i na uspješniju realizaciju svih izazova.

Nakon što su razmotrili predloženi Prijedlog programa rada Tiflološkog muzeja za razdoblje 2014.-2018., a nakon diskusije i iznošenja mišljenja, članovi Upravnog vijeća Tiflološkog muzeja predlažu Ministarstvu kulture Republike Hrvatske da za ravnateljicu Tiflološkog muzeja za sljedeće četverogodišnje razdoblje imenuje gospođu Željku Bosnar Salihagić.

Obrazloženje:

Mr. sc. Željka Bosnar Salihagić odgovarajuća je kandidatkinja za ravnateljicu Tiflološkog muzejas obzirom na uspješno dugogodišnje djelovanje na tom radnom mjestu, koja je 2008. godine, kao voditeljica projekta adaptacije i uređenja Muzeja, otvorila Novi stalni postav Tiflološkog muzeja. Njezina je stručnost na područja edukacijsko-rehabilitacijskih znanosti i muzeologije doprinijela prepoznatljivosti Muzeja kako u domaćem tako i u međunarodnom okružju. Mr. sc. Željka Bosnar Salihagić je objavila niz radova u stručnim i znanstvenim časopisima, suautorica je više izložaba, sudjelovala na većem broju međunarodnih konferencija i edukacija, a pridonijela je i značajnom povećanju fundusa kao i značajnom povećanju broja posjetitelja Tiflološkom muzeju. Predloženi Program detaljno je razrađen s jasnim i realnim ciljevima te je koncepcijski i financijski održiv. Kandidatkinja se do sada pokazala kao inspirativni vođa što je utjecalo na harmonične odnose u kolektivu, a time i na uspješniju realizaciju svih izazova.

Slijedom navedenog predlažemo ministrici kulture Republike Hrvatske da se mr. sc. Željka Bosnar Salihagić imenuje na mjesto ravnateljice Tiflološkog muzeja.

Ministarstvu kulture RH će se uz natječajnu dokumentaciju, kao posebni dokument, dostaviti i preporuka Upravnog vijeća za imenovanje ravnateljice Tiflološkog muzeja za sljedeće četverogodišnje razdoblje.

Ad.3. Član UV, Vladimr Crnković obavještava Upravno vijeće kako je u dopisu ravnateljice, Željke Bosnar Salihagić, dobio sve odgovore na tražene informacije koje su vezane uz njegovo očitovanje na Zapisnik 7. sjednice UV. Slijedom toga izjavljuje kako je suglasan da se navedena sredstva koriste prema predloženom.

Sjednica Upravnog vijeća završila je u 15. 05 sati.

Zapisničarka: Predsjednica Upravnog vijeća:

Nina Sivec Sanja Frajtag